Държавен вестник, бр. 62, 2011 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  62
Държавата ще подпомага развитието на 
изследователски експериментални центрове 
за провеждане на конкурентоспособни научни 
изследвания и решаване на значими научни 
задачи, в които ще се концентрират научен 
състав, финансови ресурси, съвременна научна 
апаратура и оборудване, необходими за про­
веждането на значими и интердисциплинарни 
научни изследвания.
Инструменти:
1.1. Въвеждане на модел на финансиране, 
стимулиращ конкуренцията и развитието, който 
се базира на качеството на провежданите из­
следвания. Въвеждане на дългосрочни договори 
с университети и научни организации за ефек­
тивно разпределение на публичните средства.
1.2. Увеличаване на средствата за научни 
изследвания и иновации до 1,5 % от БВП до 
2020 г., от които поне 0,7 % са публични раз­
ходи за наука (вж. приложение 4).
1.3. Увеличение дела на програмното фи­
нансиране по отношение на институционалното 
при формирането на издръжката на научните 
организации.
1.4. Подкрепа за развитието на съвместни 
изследователски центрове за концентрация на 
критична маса от научен потенциал и насочени 
към обслужване на секторните политики на 
държавата.
1.5. Поощряване създаването на нови и 
поддръжката на съществуващите  научни екипи 
между учени от различни научни организации.
Мярка 2. Въвеждане на приоритети за на­
учните изследвания
Определянето на приоритетни научни об­
ласти е от ключово значение за развитието на 
научните изследвания и иновациите. Изборът 
на дългосрочни приоритети е обусловен от 
три основни фактора: прогнозите  за това 
кои сектори от българската икономика ще се 
развиват най-активно във и отвъд  периода на 
тази стратегия, в това число и от каква науч­
но-образователна обезпеченост ще се нуждаят; 
на второ място е съществуващият капацитет и 
потенциал на научните организации; на трето 
място са световните тенденции и приоритети на 
ЕС. Избирането на такива области ще позволи 
да се концентрират ограничените ресурси, да 
се увеличи ефективността на научноизследо­
вателската и иновационната дейност и да се 
създадат условия за постигане на сериозни 
научни резултати и мултипликативен ефект в 
икономиката. Наличието на приоритети също 
така силно ще намали резките и чести промени 
в насоките на изследванията, свързаното с тях 
пренасочване на средства, както и на правилата 
за финансиране. 
Изборът на приоритетни области е направен 
въз основава на (вж. приложение 5 – предста­
вени в синтезиран вид приоритетните направ­
ления, определени с ключови национални и 
европейски документи):
· Програмата за европейско развитие17, 
дефинираща приоритетите на българското 
правителство;
· Секторната стратегия за привличане на 
инвестиции в страната на Министерството на 
икономиката, енергетиката и туризма;
· анализ на научната дейност в България18; 
· икономически анализ и анализ на експорт­
ния потенциал, реализиран със съдействието 
на Световната банка19;
· научните приоритети на ЕС при отчи­
тане на инициативата20 за водещи пазари – с 
оглед постигане на по-добра интеграция и по-
пълноценно използване на инструментите на 
Европейската общност в областта на научните 
изследвания;
· анализ на групата на Еско Ахо относно 
мерките за създаване на Иновативна Европа21;
· области със засилено присъствие на преки 
чуждестранни инвестиции22;
· приоритетните направления на Седмата 
рамкова програма23;
· необходимост да се насърчават приложни 
изследвания – с оглед отговаряне на потребнос­
тите на бизнеса и повишаване на съвместната 
работа между академичен и частен сектор.
На тази база приоритетните направления на 
Стратегията за развитие на науката в България 
до 2020 г. са:
1. Енергия, енергийна ефективност и транс­
порт. Развитие на зелени и екотехнологии. 
2. Здраве и качество на живота, биотехно­
логии и екологично чисти храни.
3. Нови материали и технологии.
4. Културно-историческо наследство.
5. Информационни и комуникационни тех­
нологии.
Следва да се отбележи, че за изследвания в 
горепосочените области, имащи отношение към 
сигурността и отбраната, и особено в частта за 
нови материали и технологии, подкрепа ще се 
търси основно от министерствата на отбраната 
и вътрешните работи.
Наред с тези приоритети ще се разработват 
и тематични програми, които ще покриват 
секторни приоритети, като и/или ще бъдат 
отговор на форсмажорни обстоятелства, бед­
ствия и пандемии. 
17 http://www.government.bg/fce/001/0226/
files/03.11.2009FINAL-ednostranen%20pechat1.pdf.
18 http://www.mon.bg/opencms/export/sites/mon/
top_menu/science/news/analyse_researches_bg.pdf.
19 http://www.mee.government.bg/doc_vop/
Economic%20Strategy%20savet%20razvitie.ppt.
20 http://ec.europa.eu/enterprise/policies/
innovation/policy/lead-market-initiative/. 
21 http://ec.europa.eu/invest-in-research/pdf/
download_en/aho_report.pdf.
22 По данни от Агенцията за инвестиции към 
март 2010 г., www.investbg.government.bg.
23 http://cordis.europa.eu/fp7/cooperation/home_
en.html.